ఎలన్ మస్క్
ఎలన్ మస్క్ (Elon Musk) (జననం: జూన్ 28, 1971) దక్షిణాఫ్రికా లో జన్మించిన కెనడియన్-అమెరికన్, ఇతను పెద్దవ్యాపారి, పెట్టుబడిదారు, ఇంజనీర్ మరియు ఆవిష్కర్త.
మస్క్‌ 1971 జూన్‌ 28న దక్షిణాఫ్రికాలోని ప్రెటోరియాలో జన్మించాడు. తండ్రి ఎర్రల్‌ ఒక ఇంజినీర్‌. తల్లి మే కెనడాకు చెందిన మోడల్‌. మస్క్‌ చిన్నప్పటి నుంచి పుస్తకాల పురుగు. బయటి వారితో ఎలా ఉండాలో అంతగా తెలియదు. దీంతో తోటి విద్యార్థుల వేధింపులకు తొలి లక్ష్యంగా మారేవాడు. ఇది అతని బాల్యాన్ని దుర్భరం చేసింది. ఒకసారి తోటి విద్యార్థులు అతన్ని మెట్లమీద నుంచి తోసేసి తీవ్రంగా కొట్టారు. దీంతో మస్క్‌ ఆస్పత్రిలో చేరి చికిత్స పొందాడు. ఆ గాయాల కారణంగా ఇప్పటికీ ఊపిరి సరిగా పీల్చుకోలేడు.
అలాన్ ట్యూరింగ్‌
పదేళ్ళ వయసున్న ట్యూరింగ్‌కి 1922లో ఎవరో ఎడ్విన్ బ్రూస్టర్ (Edwin Brewster) వ్రాసిన పుస్తకం (Natural Wonders Every Child Should Know) ఇచ్చారు. చిన్న పిల్లలకి కుతూహలం పెంచడానికి, సందేహాలు-సమాధానాల రూపంలో వ్రాసిన పుస్తకం అది. ప్రపంచంలో మనం చూసే ప్రతి దానికీ కారణమంటూ ఉంటుందనీ, దానికి దేవుడు కాక సైన్సు ఆధారమనీ ఆ పుస్తకం చెప్తుంది. ఈ పుస్తకం ట్యూరింగ్‌ని ఎంతో ప్రభావితం చేసింది. మొదటిసారిగా సైన్సు అనేదొకటి ఉందని దీని ద్వారానే తెలుసుకున్నాడు అలన్.